Avis juridique important

|

31997D0300

97/300/ΕΚ, ΕΚΑΧ, Ευρατόμ: Απόφαση του Συμβουλίου της 29ης Απριλίου 1997 για την σύναψη, από την Ευρωπαϊκή Κοινότητα, της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Αρμενίας, αφετέρου

Επίσημη Εφημερίδα αριθ. L 129 της 21/05/1997 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Απριλίου 1997 για την σύναψη, από την Ευρωπαϊκή Κοινότητα, της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Αρμενίας, αφετέρου (97/300/ΕΚΑΧ, ΕΚ, Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,την πρόταση της Επιτροπής,τη γνώμη του Ευρωπαϊκού Κοινοβουλίου (1),Εκτιμώντας ότι, μέχρι να τεθεί σε ισχύ η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας , αφετέρου, που υπογράφηκε στο Λουξεμβούργο στις 22 Απριλίου 1996, θα πρέπει να εγκριθεί, εξ ονόματος της Ευρωπαϊκής Κοινότητας, η ενδιάμεση συμφωνία περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Αρμενίας, αφετέρου,ΑΠΟΦΑΣΙΖΕΙ:Άρθρο 1 Η ενδιάμεση συμφωνία περί εμπορίου και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας της Αρμενίας, αφετέρου, καθώς και τα παραρτήματα, το πρωτόκολλο και οι δηλώσεις που επισυνάπτονται στην τελική πράξη, εγκρίνονται εξ ονόματος της Ευρωπαϊκής Κοινότητας.Τα κείμενα των πράξεων που αναφέρονται στο πρώτο εδάφιο επισυνάπτονται στην παρούσα απόφαση.Άρθρο 2 Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 32 της ενδιάμεσης συμφωνίας (2), εξ ονόματος της Ευρωπαϊκής Κοινότητας.Λουξεμβούργο, 29 Απριλίου 1997.Για το ΣυμβούλιοΟ ΠρόεδροςH. VAN MIERLO(1) ΕΕ αριθ. C 115 της 14. 4. 1997.(2) Η ημερομηνία ενάρξεως ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


title: 2006/308/ΕΚ: Απόφαση του Συμβουλίου, της  10ης Απριλίου 2006 , για το διορισμό στην Επιτροπή των Περιφερειών ενός αναπληρωματικού μέλους από τη Γερμανία

text:
               28.4.2006

               EL

               Επίσημη Εφημερίδα της Ευρωπαϊκής Ένωσης

               L 115/36

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 10ης Απριλίου 2006
   για το διορισμό στην Επιτροπή των Περιφερειών ενός αναπληρωματικού μέλους από τη Γερμανία
   (2006/308/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Έχει κενωθεί μια θέση αναπληρωματικού μέλους της Επιτροπής των Περιφερειών, συνεπεία της παραιτήσεως του κ. Dieter DOMBROWSKI,

         ΑΠΟΦΑΣΙΖΕΙ:
   Άρθρο 1
   Διορίζεται ως αναπληρωματικό μέλος στην Επιτροπή των Περιφερειών για το υπόλοιπο της θητείας, δηλαδή έως τις 25 Ιανουαρίου 2010:
   H κα Barbara RICHSTEIN,
   Mitglied des Landtags von Brandenburg
   προς αντικατάσταση του κ. Dieter DOMBROWSKI.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Η παρούσα απόφαση παράγει αποτελέσματα από την ημερομηνία έκδοσής της.

      Λουξεμβούργο, 10 Απριλίου 2006.

            Για το Συμβούλιο

            Η Πρόεδρος

         U. PLASSNIK

      (1)  ΕΕ L 56 της 25.2.2006, σ. 75.


title: Απόφαση της Επιτροπής, της 6ης Ιουλίου 2016, σχετικά με τη χορήγηση αδειών ανοικτής πηγής του λογισμικού ολοκληρωμένης διαχείρισης δεδομένων αλιείας της ΓΔ Θαλάσσιας Πολιτικής και Αλιείας

text:
               12.7.2016

               EL

               Επίσημη Εφημερίδα της Ευρωπαϊκής Ένωσης

               C 252/9

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 6ης Ιουλίου 2016
   σχετικά με τη χορήγηση αδειών ανοικτής πηγής του λογισμικού ολοκληρωμένης διαχείρισης δεδομένων αλιείας της ΓΔ Θαλάσσιας Πολιτικής και Αλιείας
   (2016/C 252/03)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για την Ευρωπαϊκή Ένωση, τη συνθήκη για την ίδρυση της Ευρωπαϊκής Κοινότητας Ατομικής Ενέργειας και τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση της Επιτροπής της 19ης Σεπτεμβρίου 2001 (PV1536) σύμφωνα με την οποία εξουσιοδοτούνται οι Γενικοί Διευθυντές και οι Προϊστάμενοι Υπηρεσιών να αποφασίζουν σχετικά με την ανάγκη για υποβολή αίτησης προστασίας των δικαιωμάτων διανοητικής ιδιοκτησίας που απορρέουν από δραστηριότητες ή προγράμματα για τα οποία είναι υπεύθυνοι, για τη χορήγηση αδειών που συνδέονται με αυτά, την απόκτηση, τη μεταβίβαση, την παράδοση ή την εγκατάλειψη των δικαιωμάτων, οι δε Γενικοί Διευθυντές εξουσιοδοτούνται όσον αφορά τη διοικητική εκτέλεση που συνδέεται με αυτά,
   Εκτιμώντας τα ακόλουθα:

               (1)

               Η Γενική Διεύθυνση Θαλάσσιας Πολιτικής και Αλιείας (ΓΔ Θαλάσσιας Πολιτικής και Αλιείας) ανέπτυξε σειρά πληροφοριακών συστημάτων που ανήκουν στη σειρά λογισμικού ολοκληρωμένης διαχείρισης δεδομένων αλιείας (IFDM) για την ηλεκτρονική ανταλλαγή δεδομένων αλιευτικών δραστηριοτήτων, βάσει του προτύπου του κέντρου των Ηνωμένων Εθνών για τη διευκόλυνση του εμπορίου και των ηλεκτρονικών συναλλαγών (UN/CEFACT)·

               (2)

               Η τρέχουσα σειρά IFDM (εφεξής αναφερόμενη ως «το λογισμικό») περιέχει τα ακόλουθα πληροφοριακά συστήματα: το επίπεδο μεταφοράς FLUX για την ανταλλαγή ηλεκτρονικών μηνυμάτων με βάση το πρότυπο UN/CEFACT, το εργαλείο (VMS-ΣΠΣ) (Ενωσιακό Σύστημα Παρακολούθησης Σκαφών) για την παρακολούθηση του στίγματος των σκαφών, για το οποίο η ΓΔ Θαλάσσιας Πολιτικής και Αλιείας έχει αναπτύξει τρεις ενότητες (χωρική, υποβολής εκθέσεων και USM) καθώς και την ενότητα «VMS ERS Viewer», η οποία προσθέτει στο ενωσιακό VMS τη δυνατότητα απεικόνισης των ηλεκτρονικών ημερολογίων αλιείας σε μορφότυπο UN/CEFACT·

               (3)

               Η χορήγηση αδειών ανοικτής πηγής του λογισμικού μπορεί να είναι επωφελής για την εναρμόνιση, σε παγκόσμιο επίπεδο, των ανταλλαγών αλιευτικών δεδομένων και να συμβάλει στη μείωση των δαπανών. Ως εκ τούτου, τα εργαλεία λογισμικού πρέπει να διατεθούν στα κράτη μέλη, σε τρίτες χώρες, σε περιφερειακούς αλιευτικούς οργανισμούς παρακολούθησης καθώς και στον Οργανισμό Τροφίμων και Γεωργίας των Ηνωμένων Εθνών·

               (4)

               Η ΓΔ Θαλάσσιας Πολιτικής και Αλιείας, ως ΓΔ αρμόδια για την ανάπτυξη και συντήρηση του λογισμικού και, ταυτόχρονα, ως υπηρεσία εντεταλμένη για τη διοικητική εκτέλεση των αποφάσεων στον τομέα της διανοητικής ιδιοκτησίας, θεωρεί τη χορήγηση αδειών ανοικτής πηγής του λογισμικού κατάλληλη και σκόπιμη·

               (5)

               Προκειμένου να διανείμει και να προωθήσει τη χρήση του λογισμικού και προκειμένου να αποφευχθεί η αποκλειστική του ιδιοποίηση, το λογισμικό θα διατεθεί βάσει άδειας ανοικτής πηγής.

         ΑΠΟΦΑΣΙΖΕΙ:
   Άρθρο 1
   Το λογισμικό μπορεί να διανέμεται υπό όρους μη αποκλειστικής άδειας ανοικτής πηγής, με στόχο να καταστεί δυνατή η χρήση, η αναπαραγωγή, η ανάπτυξη και η περαιτέρω διανομή του.
   Άρθρο 2
   Η παρούσα απόφαση θα ισχύει για κάθε μελλοντική διάθεση ή νέες εκδόσεις του λογισμικού αυτού.

      Βρυξέλλες, 6 Ιουλίου 2016.

            Για την Επιτροπή,

         João AGUIAR MACHADO

            Γενικός Διευθυντής


Avis juridique important

|

32003D0616

2003/616/ΕΚ: Απόφαση της Επιτροπής, της 11ης Αυγούστου 2003, περί της έγκρισης για λογαριασμό της Ευρωπαϊκής Κοινότητας τροποποιήσεων των παραρτημάτων της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 214 της 26/08/2003 σ. 0036 - 0037

Απόφαση της Επιτροπήςτης 11ης Αυγούστου 2003περί της έγκρισης για λογαριασμό της Ευρωπαϊκής Κοινότητας τροποποιήσεων των παραρτημάτων της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων(Κείμενο που παρουσιάζει ενδιαφέρον για τον ΕΟΧ)(2003/616/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 97/132/ΕΚ του Συμβουλίου, της 17ης Δεκεμβρίου 1996, για τη σύναψη της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων(1), όπως τροποποιήθηκε από την απόφαση 1999/837/ΕΚ(2), και ιδίως το άρθρο 3 παράγραφος 3,Εκτιμώντας τα ακόλουθα:(1) Η απόφαση 2002/957/ΕΚ του Συμβουλίου, της 28ης Νοεμβρίου 2002, για τη σύναψη συμφωνίας υπό μορφή ανταλλαγής επιστολών όσον αφορά τις τροποποιήσεις των παραρτημάτων της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων(3), προβλέπει τη δυνατότητα αναγνώρισης της ισοδυναμίας των συστημάτων πιστοποίησης της Νέας Ζηλανδίας για νωπό κρέας και προϊόντα με βάση το κρέας καθώς και για άλλα ζωικά προϊόντα,(2) Η μεικτή επιτροπή διαχείρισης για τη συμφωνία ("συμφωνία") κατά τη συνεδρίασή της στις 27 και 28 Φεβρουαρίου 2003 εξέδωσε σύσταση σχετικά με τον καθορισμό της ισοδυναμίας των συστημάτων πιστοποίησης για τα ακόλουθα ζωικά προϊόντα: ζωικά έντερα, δέρματα, τροφές μικρών κατοικίδιων ζώων, οστά και προϊόντα οστών, μεταποιημένη ζωική πρωτεΐνη, αίμα και προϊόντα αίματος, λαρδί και λίπη ξηρής τήξεως, ακατέργαστα υλικά για ζωοτροφές, φαρμακευτική ή τεχνική χρήση και προϊόντα από κρέας πουλερικών. Ως αποτέλεσμα της σύστασης αυτής κρίνεται σκόπιμη η τροποποίηση του παραρτήματος V της συμφωνίας.(3) Στην ίδια συνάντηση η επιτροπή εξέδωσε περαιτέρω συστάσεις σχετικά με την τροποποίηση ορισμένων παραρτημάτων της συμφωνίας προκειμένου να ληφθούν υπόψη οι αλλαγές στη διοικητική δομή των αρμόδιων αρχών και στο σημείο επαφής στης Νέας Ζηλανδίας καθώς και αλλαγές που σχετίζονται με τη νομοθεσία της Νέας Ζηλανδίας. Η επιτροπή πρότεινε επίσης την τροποποίηση του παραρτήματος V όσον αφορά τα μέτρα που αφορούν την ΣΕΒ, με βάση την ισχύουσα νομοθεσία των δύο μερών.(4) Οι τροποποιήσεις αυτές θα πρέπει να εγκριθούν εξ ονόματος της Κοινότητας,(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΑΠΟΦΑΣΙΖΕΙ:Άρθρο 1Σύμφωνα με τις συστάσεις της μεικτής επιτροπής διαχείρισης, που δημιουργήθηκε με βάση το άρθρο 16 της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων, οι τροποποιήσεις των παραρτημάτων II, V και Χ της εν λόγω συμφωνίας εγκρίνονται με την παρούσα, για λογαριασμό της Ευρωπαϊκής Κοινότητας. Το κείμενο της συμφωνίας υπό τη μορφή ανταλλαγής επιστολών, συμπεριλαμβανομένων και των παραρτημάτων της συμφωνίας, επισυνάπτονται στην παρούσα απόφαση.Άρθρο 2Ο γενικός διευθυντής Υγείας και Προστασίας των Καταναλωτών εξουσιοδοτείται με την παρούσα να υπογράψει τη συμφωνία υπό τη μορφή ανταλλαγής επιστολών προκειμένου να δεσμεύσει την Κοινότητα.Άρθρο 3Η παρούσα απόφαση ισχύει από την πρώτη ημέρα του μήνα που ακολουθεί το μήνα κατά τον οποίο η Νέα Ζηλανδία ενημερώνει εγγράφως στην Επιτροπή ότι έχουν ολοκληρωθεί οι εσωτερικές της διαδικασίες για την έγκριση των τροποποιήσεων που αναφέρονται στο άρθρο 1.Βρυξέλλες, 11 Αυγούστου 2003.Για την ΕπιτροπήDavid ByrneΜέλος της Επιτροπής(1) ΕΕ L 57 της 26.2.1997, σ. 4.(2) ΕΕ L 332 της 23.12.1999, σ. 1.(3) ΕΕ L 333 της 10.12.2002, σ. 13.


title: Απόφαση αριθ. E5, της 16ης Μαρτίου 2017, σχετικά με τις πρακτικές λεπτομέρειες της μεταβατικής περιόδου για την ανταλλαγή δεδομένων με ηλεκτρονικά μέσα που προβλέπεται στο άρθρο 4 του κανονισμού (ΕΚ) αριθ. 987/2009 (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας )

text:
               19.7.2017

               EL

               Επίσημη Εφημερίδα της Ευρωπαϊκής Ένωσης

               C 233/3

         ΑΠΌΦΑΣΗ αριθ. E5
   της 16ης Μαρτίου 2017
   σχετικά με τις πρακτικές λεπτομέρειες της μεταβατικής περιόδου για την ανταλλαγή δεδομένων με ηλεκτρονικά μέσα που προβλέπεται στο άρθρο 4 του κανονισμού (ΕΚ) αριθ. 987/2009
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   (2017/C 233/03)
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   Έχοντας υπόψη το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), σύμφωνα με το οποίο η διοικητική επιτροπή είναι αρμόδια για τον χειρισμό όλων των διοικητικών θεμάτων και των θεμάτων ερμηνείας που απορρέουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2),
   Έχοντας υπόψη το άρθρο 72 στοιχείο δ) του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας, σύμφωνα με το οποίο η διοικητική επιτροπή ενθαρρύνει την ευρύτερη δυνατή χρήση των νέων τεχνολογιών,
   Έχοντας υπόψη το άρθρο 4 του κανονισμού (ΕΚ) αριθ. 987/2009, το οποίο προβλέπει ότι «Η διαβίβαση δεδομένων μεταξύ των φορέων ή των οργανισμών σύνδεσης γίνεται ηλεκτρονικά…» και ότι «Η διοικητική επιτροπή καθορίζει τη δομή, το περιεχόμενο, τη μορφή και τους λεπτομερείς διακανονισμούς ανταλλαγής των εγγράφων και των δομημένων ηλεκτρονικών εγγράφων»,
   Έχοντας υπόψη το άρθρο 95 του κανονισμού (ΕΚ) αριθ. 987/2009, σχετικά με τη μεταβατική περίοδο, στο οποίο ορίζεται ότι «Κάθε κράτος μέλος μπορεί να τύχει μεταβατικής περιόδου για την ανταλλαγή στοιχείων με ηλεκτρονικά μέσα…» και ότι «Οι μεταβατικές αυτές περίοδοι δεν υπερβαίνουν τους 24 μήνες από την ημερομηνία έναρξης ισχύος του κανονισμού εφαρμογής»,
   Εκτιμώντας τα ακόλουθα:

               (1)

               Το άρθρο 95 του κανονισμού (ΕΚ) αριθ. 987/2009 εξουσιοδοτεί τη διοικητική επιτροπή να ορίσει τις πρακτικές λεπτομέρειες για τυχόν αναγκαίες μεταβατικές περιόδους, προκειμένου να εξασφαλίζεται η ανταλλαγή δεδομένων που απαιτείται για την εφαρμογή του βασικού κανονισμού και του κανονισμού εφαρμογής.

               (2)

               Είναι απαραίτητο να διευκρινιστούν οι βασικές αρχές που θα εφαρμόζονται από τους φορείς κατά τη μεταβατική περίοδο.

               (3)

               Μετά την ημερομηνία έναρξης ισχύος των νέων κανονισμών εκκρεμούσε σημαντικός αριθμός απαιτήσεων στις οποίες το δικαίωμα αποκτήθηκε δυνάμει του κανονισμού (ΕΟΚ) αριθ. 1408/71 και σε σχέση με τις οποίες η ανταλλαγή πληροφοριών θα βασίζεται γενικά στις διαδικασίες που προβλέπονται στον κανονισμό (ΕΟΚ) αριθ. 1408/71 (3) και τον κανονισμό (ΕΟΚ) αριθ. 574/72 (4), συμπεριλαμβανομένης της χρήσης εντύπων Ε.

               (4)

               Στο άρθρο 94 παράγραφος 1 του κανονισμού (ΕΚ) αριθ. 987/2009 υπονοείται ότι, στις περιπτώσεις της προηγούμενης αιτιολογικής σκέψης, παρέχεται «διπλή σύνταξη» και ο ασφαλισμένος λαμβάνει το υψηλότερο ποσό παροχής.

               (5)

               Ωστόσο, στην πράξη και στην πλειονότητα των περιπτώσεων, εάν όχι σε όλες τις περιπτώσεις, μια παροχή που βασίζεται σε προηγούμενους κανονισμούς δεν βελτιώνεται από την εφαρμογή των νέων κανονισμών. Θεωρείται, επομένως, ότι δεν είναι ρεαλιστικό να αναμένεται από τους φορείς να διεξάγουν διπλές διαδικασίες σε αυτές τις περιπτώσεις, σύμφωνα με τον κανονισμό (ΕΟΚ) αριθ. 574/72 και τον κανονισμό (ΕΚ) αριθ. 987/2009.

               (6)

               Στην παράγραφο 5 της απόφασης αριθ. H1 διευκρινίζεται το καθεστώς των πιστοποιητικών (έντυπα Ε) και της ευρωπαϊκής κάρτας ασφάλισης ασθένειας (συμπεριλαμβανομένων των προσωρινών πιστοποιητικών αντικατάστασης) που εκδόθηκαν πριν από την ημερομηνία έναρξης ισχύος του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009.

               (7)

               Κατά τη μεταβατική περίοδο τα κράτη μέλη είναι ελεύθερα να αποφασίσουν πότε θα είναι έτοιμα να συμμετάσχουν στην ηλεκτρονική ανταλλαγή πληροφοριών για την κοινωνική ασφάλιση (EESSI) ολοκληρωτικά ή ανά περίπτωση επιχειρησιακής χρήσης (BUC), προσπαθώντας, παράλληλα, να ακολουθήσουν την προβλεπόμενη εφαρμογή του EESSI στα κράτη μέλη και την ακολουθία των BUCs για την έναρξη της ηλεκτρονικής ανταλλαγής όπως προτείνεται από τη διοικητική επιτροπή.
               Ενεργώντας σύμφωνα με τους όρους του άρθρου 71 παράγραφος 2 του κανονισμού (ΕΚ) αριθ. 883/2004,

         ΑΠΟΦΑΣΙΖΕΙ:

               1.

               Κατά τη διάρκεια της μεταβατικής περιόδου, η κατευθυντήρια αρχή είναι η καλή συνεργασία μεταξύ των φορέων, ο ρεαλισμός και η ευελιξία. Υπεράνω όλων, είναι υψίστης σημασίας η ανάγκη να εξασφαλιστεί η απρόσκοπτη μετάβαση για τους πολίτες που ασκούν τα δικαιώματά τους δυνάμει των νέων κανονισμών.

               2.

               Από την ημερομηνία έναρξης ισχύος του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009, τα έντυπα Ε που βασίζονται στον κανονισμό (ΕΟΚ) αριθ. 1408/71 και τον κανονισμό (ΕΟΚ) αριθ. 574/72 αντικαθίστανται από έντυπες εκδόσεις των δομημένων ηλεκτρονικών εγγράφων.

               3.

               Κατά παρέκκλιση από την παράγραφο 2, τα κράτη μέλη που διαθέτουν εθνικές ηλεκτρονικές αιτήσεις με τις οποίες δημιουργούνται έντυπα Ε ή εφαρμόζουν ηλεκτρονικές ανταλλαγές (για παράδειγμα τα «σχέδια Build»), οι οποίες δεν είναι εύλογο να αλλαχθούν σε αυτό το χρονικό πλαίσιο, μπορούν να συνεχίσουν να τις χρησιμοποιούν κατά τη μεταβατική περίοδο, εφόσον εξασφαλίζονται πλήρως τα δικαιώματα των πολιτών βάσει των νέων κανονισμών.

               4.

               Σε όλες τις περιπτώσεις, κατά τη διάρκεια της μεταβατικής περιόδου, ένας φορέας δέχεται τις σχετικές πληροφορίες που αναγράφονται σε οποιοδήποτε έγγραφο εκδίδεται από κάποιον άλλο φορέα, ακόμη και αν αυτές βασίζονται σε παρωχημένη μορφή, περιεχόμενο ή δομή. Σε περίπτωση αμφιβολιών σχετικά με τα δικαιώματα του ενδιαφερόμενου πολίτη, ο φορέας επικοινωνεί με τον φορέα έκδοσης με πνεύμα καλής συνεργασίας.

               5.

               Όπως δηλώνεται στην παράγραφο 5 της απόφασης αριθ. H1, τα έντυπα Ε, τα έγγραφα και οι ευρωπαϊκές κάρτες ασφάλισης ασθένειας (συμπεριλαμβανομένων των προσωρινών πιστοποιητικών αντικατάστασης) που εκδόθηκαν πριν από την ημερομηνία έναρξης ισχύος του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 παραμένουν έγκυρα και λαμβάνονται υπόψη από τις αρχές άλλων κρατών μελών ακόμη και μετά την πάροδο αυτής της ημερομηνίας, μέχρι να παρέλθει η ημερομηνία λήξης των συγκεκριμένων εγγράφων ή μέχρι αυτά να ανακληθούν ή να αντικατασταθούν από τα έγγραφα που εκδίδονται ή κοινοποιούνται δυνάμει του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009.

               6.

               Κάθε κράτος μέλος μπορεί να ακολουθήσει μια ευέλικτη προσέγγιση σε φάσεις όσον αφορά την εφαρμογή της ηλεκτρονικής ανταλλαγής πληροφοριών για την κοινωνική ασφάλιση (EESSI), καθώς θα αποκτά τη δυνατότητα αξιοποίησης του συστήματος EESSI μέσω του/των σημείου/-είων πρόσβασης που διαθέτει.

               7.

               Μια συμφωνία συνεργασίας στο πλαίσιο της διοικητικής επιτροπής θα καθορίσει την προγραμματισμένη αλληλουχία των BUCs στο EESSI που θα πρέπει να ακολουθούν τα κράτη μέλη, με την επιφύλαξη της παραγράφου 6. Η αλληλουχία αυτή θα βασίζεται σε μια σταδιακή συσσώρευση των BUCs και θα περιλαμβάνει την ομαδοποίησή τους, όταν αυτό είναι σκόπιμο.

               8.

               Για κάθε BUC για την οποία έχουν αρχίσει ηλεκτρονικές ανταλλαγές, κάθε κράτος-μέλος θα προσπαθήσει να συμμετάσχει το συντομότερο δυνατόν αμέσως μόλις το επιτρέψει η τεχνική τους ολοκλήρωση.

               9.

               Τα κράτη μέλη θα διαχειρίζονται τόσο ανταλλαγές σε χαρτί όσο και ηλεκτρονικές ανταλλαγές για την ίδια BUC έως ότου όλα τα κράτη μέλη αποκτήσουν τη δυνατότητα αξιοποίησης του συστήματος EESSI για τη συγκεκριμένη BUC.

               10.

               Η «δυνατότητα αξιοποίησης του συστήματος EESSI» για μια συγκεκριμένη BUC σημαίνει ότι το οικείο κράτος μέλος μπορεί τόσο να στέλνει όσο και να λαμβάνει όλα τα μηνύματα για τη συγκεκριμένη BUC προς και από τα άλλα κράτη μέλη.

               11.

               Οι πληροφορίες σχετικά με το για ποιες BUCs και από ποιο κράτος-μέλος υπάρχει η δυνατότητα αξιοποίησης του συστήματος EESSI, περιλαμβάνονται σε έναν κατάλογο στον οποίο έχουν πρόσβαση οι εθνικοί φορείς ενώ επίσης εμφανίζονται στο Μητρώο Καταγραφής φορέων του EESSI. Τα κράτη μέλη ενημερώνουν εγγράφως τη διοικητική επιτροπή, προ ελόγου χρονικού διαστήματος, προτού αποκτήσουν τη δυνατότητα αξιοποίησης του συστήματος EESSI για συγκεκριμένη BUC(Περίπτωση Επιχειρησιακής Χρήσης).

               12.

               Κατά τη μεταβατική περίοδο οι ανταλλαγές πληροφοριών μεταξύ δύο κρατών μελών για μια συγκεκριμένη BUC πραγματοποιούνται είτε μέσω του EESSI είτε εκτός του EESSI για όλες τις ανταλλαγές που καλύπτονται από τη συγκεκριμένη BUC, με την επιφύλαξη τυχόν διμερών συμφωνιών που ενδέχεται, για παράδειγμα, να αφορούν κοινές δοκιμές ή εκπαίδευση ή συναφείς λόγους, ενώ θα διενεργούνται αποκλειστικά μέσω του EESSI από τη στιγμή που και τα δύο μέρη δηλώνουν ότι έχουν αποκτήσει τη δυνατότητα αξιοποίησης του συστήματος EESSI για τη συγκεκριμένη BUC.

               13.

               Στην περίπτωση πολυμερούς BUC, δηλαδή BUC για την οποία περισσότερα από δύο κράτη μέλη συμμετέχουν στην ανταλλαγή πληροφοριών, ανταλλαγές μέσω του συστήματος EESSI αρχίζουν μόνον αφότου διαπιστωθεί ότι στην εν λόγω ανταλλαγή συμμετέχουν μόνον κράτη μέλη που έχουν δηλώσει ότι έχουν τη δυνατότητα αξιοποίησης του συστήματος EESSI για τη συγκεκριμένη BUC. Οι αρχές που αναφέρονται στην παράγραφο 12 ισχύουν επίσης και στις περιπτώσεις που περισσότερα από δύο κράτη μέλη συμμετέχουν σε μια BUC.

               14.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Η παρούσα απόφαση εφαρμόζεται από την εικοστή ημέρα από τη δημοσίευσή της.

               15.

               Η παρούσα απόφαση αντικαθιστά την απόφαση αριθ. Ε1 της 12ης Ιουνίου 2009.

            Ο Πρόεδρος της Διοικητικής Επιτροπής

         Malcolm SCICLUNA

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.

      (3)  Κανονισμός (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ L 149 της 5.7.1971, σ. 2).

      (4)  Κανονισμός (ΕΟΚ) αριθ. 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) αριθ. 1408/71 «περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας» (ΕΕ L 74 της 27.3.1972, σ. 1).


Avis juridique important

|

32002D0054

2002/54/ΕΚ: Απόφαση του Συμβουλίου, της 21ης Ιανουαρίου 2002, σχετικά με την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οινοπνευματωδών

Επίσημη Εφημερίδα αριθ. L 028 της 30/01/2002 σ. 0131 - 0131

Απόφαση του Συμβουλίουτης 21ης Ιανουαρίου 2002σχετικά με την προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οινοπνευματωδών(2002/54/EK)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300, παράγραφος 2, πρώτο εδάφιο, πρώτη πρόταση,την πρόταση της Επιτροπής,Εκτιμώντας τα εξής:(1) Η Κοινότητα και η Νότια Αφρική είναι αναγκαίο να εξασφαλίσουν την από 28ης Ιανουαρίου 2002 προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οινοπνευματωδών (εφεξής «συμφωνία»), εν αναμονή της ολοκλήρωσης των διαδικασιών που απαιτεί η Νότιος Αφρική για την έναρξη ισχύος της συμφωνίας.(2) Προκειμένου να διευκολυνθεί η εφαρμογή ορισμένων διατάξεων της συμφωνίας, θα πρέπει η Επιτροπή να είναι σε θέση να προβεί στις απαραίτητες τεχνικές προσαρμογές, σύμφωνα με τη διαδικασία που προβλέπεται στο άρθρο 15 του κανονισμού (ΕΟΚ) αριθ. 1576/89, της 29ης Μαΐου 1989, για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αλκοολούχων ποτών(1).(3) Για το σκοπό αυτό, θα πρέπει συνεπώς να εγκριθεί η συμφωνία υπό μορφήν ανταλλαγής επιστολών,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η συμφωνία υπό μορφή ανταλλαγής επιστολών δια της οποίας εξασφαλίζεται η από 28ης Ιανουαρίου 2002 προσωρινή εφαρμογή της συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οινοπνευματωδών, εγκρίνεται εξ ονόματος της Κοινότητας.Το κείμενο της συμφωνίας υπό μορφήν ανταλλαγής επιστολών, καθώς και το κείμενο της συμφωνίας σχετικά με το εμπόριο οινοπνευματωδών, επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών και να εκφράσει τοιουτοτρόπως τη συγκατάθεση της Κοινότητας να δεσμευτεί από αυτήν.Άρθρο 3Για τους σκοπούς της εφαρμογής του άρθρου 5, παράγραφος 8 και του άρθρου 16, παράγραφος 2 της συμφωνίας σχετικά με το εμπόριο οινοπνευματωδών, η Επιτροπή εξουσιοδοτείται, σύμφωνα με τη διαδικασία που προβλέπεται στο άρθρο 15 του κανονισμού (ΕΟΚ) αριθ. 1576/89 του Συμβουλίου, να συνάπτει τις απαραίτητες πράξεις για την τροποποίηση της συμφωνίας.Άρθρο 4Η Επιτροπή εκπροσωπεί την Κοινότητα στο πλαίσιο της Μικτής Επιτροπής που ιδρύεται βάσει του άρθρου 17 της συμφωνίας σχετικά με το εμπόριο οινοπνευματωδών.Άρθρο 5Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Έγινε στις Βρυξέλλες, στις 21 Ιανουαρίου 2002.Για το ΣυμβούλιοΟ ΠρόεδροςM. Arias Cañete(1) ΕΕ L 160 της 12.6.1989, σ. 1. Κανονισμός ο οποίος τροποποιήθηκε τελευταία από τον κανονισμό (ΕΚ) αριθ. 3378/94 (ΕΕ L 366 της 31.12.1994, σ. 1).


Avis juridique important

|

31999D0347

1999/347/ΚΕΠΠΑ: Απόφαση του Συμβουλίου, της 17ης Μαΐου 1999, για την κατάργηση της κοινής θέσης 98/614/ΚΕΠΠΑ σχετικά με τη Νιγηρία

Επίσημη Εφημερίδα αριθ. L 133 της 28/05/1999 σ. 0005 - 0005

ΑΠΟΦΑΣΗ ΤΟΥ ΣΥΜΒΟΥΛΙΟΥτης 17ης Μαΐου 1999για την κατάργηση της κοινής θέσης 98/614/ΚΕΠΠΑ σχετικά με τη Νιγηρία(1999/347/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 15,Εκτιμώντας:(1) ότι, στις 30 Οκτωβρίου 1998, το Συμβούλιο ενέκρινε την κοινή θέση 98/614/ΚΕΠΠΑ(1), σχετικά με τη Νιγηρία·(2) ότι, στις 29 Μαΐου 1999, θα αναλάβει καθήκοντα ένας πολιτικός και δημοκρατικά εκλεγμένος πρόεδρος στη Νιγηρία, και θα σχηματισθεί κυβέρνηση από πολιτικούς·(3) ότι, κατά συνέπεια, θα πληρωθούν οι προϋποθέσεις που είχει θέσει το Συμβούλιο στις 30 Οκτωβρίου 1998, για την άρση των υπόλοιπων κυρώσεων που είχαν επιβληθεί στη Νιγηρία,ΑΠΟΦΑΣΙΖΕΙ ΤΑ ΕΞΗΣ:Άρθρο 1Η κοινή θέση 98/614/ΚΕΠΠΑ καταργείται από την 1η Ιουνίου 1999.Άρθρο 2Η παρούσα απόφαση δημοσιεύεται στην Επίσημη Εφημερίδα.Βρυξέλλες, 17 Μαΐου 1999.Για το ΣυμβούλιοΟ ΠρόεδροςJ. FISCHER(1) ΕΕ L 293 της 31.10.1998, σ. 77.


title: Απόφαση (ΕΕ) 2016/1497 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/192

         ΑΠΌΦΑΣΗ (ΕΕ) 2016/1497 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2014, που συνοδεύεται από την απάντηση του Κέντρου (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με την απαλλαγή προς το Κέντρο όσον αφορά την εκτέλεση του προϋπολογισμού για το οικονομικό έτος 2014 (05584/2016 – C8-0062/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης (4), και ιδίως το άρθρο 12α,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A8-0082/2016),

               1.

               διαπιστώνει ότι οι οριστικοί ετήσιοι λογαριασμοί του Ευρωπαϊκού Κέντρου για την Ανάπτυξη της Επαγγελματικής Κατάρτισης αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης για το οικονομικό έτος 2014·

               3.

               αναθέτει στον Πρόεδρό του να διαβιβάσει την παρούσα απόφαση στον διευθυντή του Ευρωπαϊκού Κέντρου για την Ανάπτυξη της Επαγγελματικής Κατάρτισης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 39.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 39 της 13.2.1975, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση της μόνιμης επιτροπής των κρατών της ΕΖΕΣ αριθ. 2/2016/ΜΕ, της 2ας Ιουνίου 2016, για την τροποποίηση της απόφασης της μόνιμης επιτροπής των κρατών της ΕΖΕΣ αριθ. 4/2004/ΜΕ για τη σύσταση επιτροπής χρηματοδοτικού μηχανισμού [2017/313]

text:
               23.2.2017

               EL

               Επίσημη Εφημερίδα της Ευρωπαϊκής Ένωσης

               L 45/14

         ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ αριθ. 2/2016/ΜΕ
   της 2ας Ιουνίου 2016
   για την τροποποίηση της απόφασης της μόνιμης επιτροπής των κρατών της ΕΖΕΣ αριθ. 4/2004/ΜΕ για τη σύσταση επιτροπής χρηματοδοτικού μηχανισμού [2017/313]
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, εφεξής «η συμφωνία για τον ΕΟΧ»,
   Έχοντας υπόψη τη συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού ΕΟΧ 2014-2021,
   Έχοντας υπόψη το πρωτόκολλο 38γ του χρηματοδοτικού μηχανισμού του ΕΟΧ (2014-2021), που έχει ενσωματωθεί στη συμφωνία για τον ΕΟΧ με την προαναφερόμενη συμφωνία μεταξύ της Ευρωπαϊκής Ένωσης, της Ισλανδίας, του Πριγκιπάτου του Λιχτενστάιν και του Βασιλείου της Νορβηγίας για τη θέσπιση χρηματοδοτικού μηχανισμού του ΕΟΧ 2014-2021,
   Έχοντας υπόψη τη συμφωνία μεταξύ του Βασιλείου της Νορβηγίας και της Ευρωπαϊκής Ένωσης σχετικά με τη θέσπιση νορβηγικού χρηματοδοτικού μηχανισμού για την περίοδο 2014-2021,
   Έχοντας υπόψη την απόφαση της μόνιμης επιτροπής των κρατών της ΕΖΕΣ αριθ. 4/2004/ΜΕ της 3ης Ιουνίου 2004 για τη σύσταση επιτροπής χρηματοδοτικού μηχανισμού,
   Έχοντας υπόψη την απόφαση της μόνιμης επιτροπής των κρατών της ΕΖΕΣ αριθ. 2/2015/ΜΕ, της 24ης Σεπτεμβρίου 2015, για τη σύσταση προσωρινής επιτροπής χρηματοδοτικού μηχανισμού του ΕΟΧ για την περίοδο 2014-2021,
   ΑΠΟΦΑΣΙΖΕΙ:
   Άρθρο 1
   Στο άρθρο 1 της απόφασης της μόνιμης επιτροπής των κρατών της ΕΖΕΣ αριθ. 4/2004/ΜΕ της 3ης Ιουνίου 2004, η δεύτερη περίοδος της παραγράφου 1 αντικαθίσταται από την ακόλουθη διατύπωση: «Η επιτροπή διαχειρίζεται τον χρηματοδοτικό μηχανισμό ΕΟΧ 2004-2009, τον χρηματοδοτικό μηχανισμό ΕΟΧ 2009-2014 και τον χρηματοδοτικό μηχανισμό ΕΟΧ 2014-2021.»
   Άρθρο 2
   Η παρούσα απόφαση τίθεται σε ισχύ την ημέρα έναρξης ισχύος ή την ημέρα προσωρινής εφαρμογής της νομικής πράξης που θεσπίζει τον χρηματοδοτικό μηχανισμό του ΕΟΧ για την περίοδο 2014-2021.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

      Βρυξέλλες, 2 Ιουνίου 2016.

            Για τη μόνιμη επιτροπή

         Kurt JÄGER

            Πρόεδρος

         Kristinn F. ÁRNASON

            Γενικός Γραμματέας


title: Συγκρότηση των πολιτικών ομάδων (τροποποίηση του άρθρου 29 του Kανονισμού) Απόφαση του Ευρωπαϊκού Κοινοβουλίου της 9ης Ιουλίου 2008 σχετικά με την τροποποίηση του άρθρου 29 του Κανονισμού του Ευρωπαϊκού Κοινοβουλίου — Συγκρότηση των πολιτικών ομάδων (2006/2201(REG))

text:
               3.12.2009

               EL

               Επίσημη Εφημερίδα της Ευρωπαϊκής Ένωσης

               CE 294/91

         Τετάρτη, 9 Ιουλίου 2008Συγκρότηση των πολιτικών ομάδων (τροποποίηση του άρθρου 29 του Κανονισμού)
   P6_TA(2008)0351
   Απόφαση του Ευρωπαϊκού Κοινοβουλίου της 9ης Ιουλίου 2008 σχετικά με την τροποποίηση του άρθρου 29 του Κανονισμού του Ευρωπαϊκού Κοινοβουλίου — Συγκρότηση των πολιτικών ομάδων (2006/2201(REG))
   2009/C 294 E/23

      Το Ευρωπαϊκό Κοινοβούλιο,
   έχοντας υπόψη την πρόταση για τροποποίηση του Κανονισμού του (Β6-0420/2006),
   έχοντας υπόψη τα άρθρα 201 και 202 του Κανονισμού του,
   έχοντας υπόψη την έκθεση της Επιτροπής Συνταγματικών Υποθέσεων (A6-0206/2008),

               1.

               αποφασίζει να επιφέρει στον Κανονισμό του την κατωτέρω τροποποίηση·

               2.

               υπενθυμίζει ότι η εν λόγω τροποποίηση τίθεται σε ισχύ την πρώτη ημέρα της πρώτης περιόδου συνόδου μετά τις ευρωπαϊκές εκλογές του έτους 2009·

               3.

               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.

               ΙΣΧΥΟΝ ΚΕΙΜΕΝΟ

               ΤΡΟΠΟΛΟΓΙΑ

                  Τροπολογία 3

                  Κανονισμός του Ευρωπαϊκού Κοινοβουλίου

                  Άρθρο 29 — παράγραφος 2

                           2.

                           Κάθε πολιτική ομάδα απαρτίζεται από βουλευτές που έχουν εκλεγεί στο
                                 ένα πέμπτο
                               τουλάχιστον των κρατών μελών. Ο ελάχιστος αναγκαίος αριθμός βουλευτών για τη συγκρότηση πολιτικής ομάδας είναι
                                 είκοσι
                              .

                           2.

                           Κάθε πολιτική ομάδα απαρτίζεται από βουλευτές που έχουν εκλεγεί στο
                                 ένα τέταρτο
                               τουλάχιστον των κρατών μελών. Ο ελάχιστος αναγκαίος αριθμός βουλευτών για τη συγκρότηση πολιτικής ομάδας είναι
                                 είκοσι πέντε.

                  Τροπολογία 1

                  Κανονισμός του Ευρωπαϊκού Κοινοβουλίου

                  Άρθρο 29 — παράγραφος 2α (νέα)

                                 2α.

                              Εάν ο αριθμός των μελών μιας ομάδας μειωθεί κάτω από το απαιτούμενο ελάχιστο όριο, ο Πρόεδρος, κατόπιν συμφωνίας της Διάσκεψης των Προέδρων, μπορεί να της επιτρέψει να συνεχίσει να υφίσταται έως την επόμενη συνεδρίαση του Κοινοβουλίου για τη συγκρότησή του σε σώμα, υπό τον όρο ότι πληρούνται οι εξής προϋποθέσεις:

                                       —

                                             τα μέλη εξακολουθούν να αντιπροσωπεύουν το ένα πέμπτο τουλάχιστον των κρατών μελών·

                                       —

                                             η ομάδα υφίσταται επί χρονικό διάστημα μεγαλύτερο του έτους
                                          .

                                 Ο Πρόεδρος δεν εφαρμόζει την παρούσα παρέκκλιση όταν υπάρχουν επαρκή στοιχεία που δικαιολογούν την υπόνοια κατάχρησης.


title: Απόφαση (ΕΕ, Ευρατόμ) 2016/1464 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού για τις Μικρομεσαίες Επιχειρήσεις (πρώην Εκτελεστικός Οργανισμός για την Ανταγωνιστικότητα και την Καινοτομία) για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/122

         ΑΠΌΦΑΣΗ (ΕΕ, ΕΥΡΑΤΌΜ) 2016/1464 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού για τις Μικρομεσαίες Επιχειρήσεις (πρώην Εκτελεστικός Οργανισμός για την Ανταγωνιστικότητα και την Καινοτομία) για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2014 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2014 [COM(2015) 377 – C8-0199/2015] (2),

               —

               έχοντας υπόψη τους τελικούς ετήσιους λογαριασμούς του Εκτελεστικού Οργανισμού για τις Μικρομεσαίες Επιχειρήσεις (πρώην Εκτελεστικός Οργανισμός για την Ανταγωνιστικότητα και την Καινοτομία) για το οικονομικό έτος 2014 (3),

               —

               έχοντας υπόψη την έκθεση της Επιτροπής σχετικά με τη συνέχεια που δόθηκε στην απαλλαγή για το οικονομικό έτος 2013 [COM(2015) 505], και τα υπηρεσιακά έγγραφα εργασίας της Επιτροπής που την συνοδεύουν [SWD(2015) 194, SWD(2015) 195],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διενεργήθηκαν το 2014 [COM(2015) 441] και το υπηρεσιακό έγγραφο εργασίας της Επιτροπής που την συνοδεύει [SWD(2015) 170],

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Εκτελεστικού Οργανισμού για τις Μικρομεσαίες Επιχειρήσεις (πρώην Εκτελεστικός Οργανισμός για την Ανταγωνιστικότητα και την Καινοτομία) για το οικονομικό έτος 2014, που συνοδεύεται από την απάντηση του Οργανισμού (4),

               —

               έχοντας υπόψη τη δήλωση αξιοπιστίας (5) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με την απαλλαγή των εκτελεστικών οργανισμών όσον αφορά την εκτέλεση του προϋπολογισμού για το οικονομικό έτος 2014 (05585/2016 – C8-0040/2016),

               —

               έχοντας υπόψη τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 106α της Συνθήκης περί ιδρύσεως της Ευρωπαϊκής Κοινότητος Ατομικής Ενεργείας,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 62, 164, 165 και 166,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (8), και ιδίως το άρθρο 66 πρώτο και δεύτερο εδάφιο,

               —

               έχοντας υπόψη την εκτελεστική απόφαση 2013/771/ΕΕ της Επιτροπής, της 17ης Δεκεμβρίου 2013, για τη σύσταση του Εκτελεστικού Οργανισμού για τις Μικρομεσαίες Επιχειρήσεις και για την κατάργηση των αποφάσεων 2004/20/ΕΚ και 2007/372/ΕΚ (9),

               —

               έχοντας υπόψη το άρθρο 93 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών (A8-0140/2016),

               A.

               λαμβάνοντας υπόψη ότι δυνάμει του άρθρου 17 παράγραφος 1 της Συνθήκης για την Ευρωπαϊκή Ένωση, η Επιτροπή εκτελεί τον προϋπολογισμό και διαχειρίζεται τα προγράμματα και, δυνάμει του άρθρου 317 της Συνθήκης για τη λειτουργία της Ευρωπαϊκής Ένωσης, εκτελεί τον προϋπολογισμό σε συνεργασία με τα κράτη μέλη με δική της ευθύνη, σύμφωνα με την αρχή της χρηστής δημοσιονομικής διαχείρισης·

               1.

               χορηγεί απαλλαγή στον διευθυντή του Εκτελεστικού Οργανισμού για τις Μικρομεσαίες Επιχειρήσεις (πρώην Εκτελεστικός Οργανισμός για την Ανταγωνιστικότητα και την Καινοτομία) όσον αφορά την εκτέλεση του προϋπολογισμού του Εκτελεστικού Οργανισμού για το οικονομικό έτος 2014·

               2.

               εκθέτει τις παρατηρήσεις του στο ψήφισμα που αποτελεί αναπόσπαστο μέρος των αποφάσεων σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα III – Επιτροπή και εκτελεστικοί οργανισμοί, καθώς και στο ψήφισμά του της 28ης Απριλίου 2016 σχετικά με τις ειδικές εκθέσεις του Ελεγκτικού Συνεδρίου στο πλαίσιο της απαλλαγής στην Επιτροπή για το οικονομικό έτος 2014 (10)·

               3.

               αναθέτει στον Πρόεδρό του να διαβιβάσει την παρούσα απόφαση, την απόφαση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2014, τμήμα III – Επιτροπή και το ψήφισμα που αποτελεί αναπόσπαστο μέρος των αποφάσεων αυτών, στον διευθυντή του Εκτελεστικού Οργανισμού για τις Μικρομεσαίες Επιχειρήσεις (πρώην Εκτελεστικός Οργανισμός για την Ανταγωνιστικότητα και την Καινοτομία), στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 51 της 20.2.2014.

      (2)  ΕΕ C 377 της 13.11.2015, σ. 1.

      (3)  ΕΕ C 367 της 5.11.2015, σ. 9.

      (4)  ΕΕ C 409 της 9.12.2015, σ. 90.

      (5)  ΕΕ C 377 της 13.11.2015, σ. 146.

      (6)  ΕΕ L 298 της 26.10.2012, σ. 1.

      (7)  ΕΕ L 11 της 16.1.2003, σ. 1.

      (8)  ΕΕ L 297 της 22.9.2004, σ. 6.

      (9)  ΕΕ L 341 της 18.12.2013, σ. 73.

      (10)  Κείμενα που εγκρίθηκαν την ημερομηνία αυτή, P8_TA(2016)0148 (βλ. σελίδα 91 της παρούσας Επίσημης Εφημερίδας).


title: 2012/519/ΕΕ: Απόφαση του Συμβουλίου, της 24ης Σεπτεμβρίου 2012 , για τον διορισμό στην Επιτροπή των Περιφερειών δύο αναπληρωματικών μελών από την Πολωνία

text:
               26.9.2012

               EL

               Επίσημη Εφημερίδα της Ευρωπαϊκής Ένωσης

               L 258/31

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   για τον διορισμό στην Επιτροπή των Περιφερειών δύο αναπληρωματικών μελών από την Πολωνία
   (2012/519/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της πολωνικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Λόγω της λήξης της θητείας των κκ. Jacek CZERNIAK και Marcin JABŁOŃSKI, έχουν κενωθεί δύο θέσεις αναπληρωματικών μελών της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Επιτροπή των Περιφερειών ως αναπληρωματικό μέλος, για το εναπομένον διάστημα της θητείας, ήτοι έως τις 25 Ιανουαρίου 2015:

               —

               κ. Piotr CAŁBECKI, Marszałek Województwa Kujawsko-Pomorskiego

               —

               κ. Jarosław DWORZAŃSKI, Marszałek Województwa Podlaskiego.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 24 Σεπτεμβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.


title: Απόφαση του Συμβουλίου, της 25ης Σεπτεμβρίου 2014 , για τον διορισμό και την αντικατάσταση μελών του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               10.10.2014

               EL

               Επίσημη Εφημερίδα της Ευρωπαϊκής Ένωσης

               C 358/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Σεπτεμβρίου 2014
   για τον διορισμό και την αντικατάσταση μελών του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   2014/C 358/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),
   Έχοντας υπόψη την υποψηφιότητα που υπέβαλε η Επιτροπή στην κατηγορία των αντιπροσώπων των εργοδοτών,
   Εκτιμώντας τα ακόλουθα:

               (1)

               Με την απόφασή του της 16ης Ιουλίου 2012 (2), το Συμβούλιο διόρισε τα μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18 Σεπτεμβρίου 2012 έως 17 Σεπτεμβρίου 2015.

               (2)

               Μετά την παραίτηση της κ. Dovilė BAŠKYTĖ χηρεύει θέση τακτικού μέλους του διοικητικού συμβουλίου του προαναφερθέντος Κέντρου στην κατηγορία των αντιπροσώπων των εργοδοτών.

               (3)

               Το τακτικό μέλος του διοικητικού συμβουλίου του προαναφερθέντος Κέντρου θα πρέπει να διορισθεί για το υπόλοιπο της τρέχουσας θητείας, η οποία λήγει στις 17 Σεπτεμβρίου 2015,

         ΑΠΟΦΑΣΙΖΕΙ:
   Άρθρο μόνο
   Το εξής πρόσωπο διορίζεται τακτικό μέλος του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, ήτοι έως τις 17 Σεπτεμβρίου 2015:
   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΟΔΟΤΩΝ:

               ΛΙΘΟΥΑΝΙΑ

               κ. Aidas VAIČIULIS

      Βρυξέλλες, 25 Σεπτεμβρίου 2014.

            Για το Συμβούλιο

            Η Πρόεδρος

         F. GUIDI

      (1)  ΕΕ L 39 της 13.2.1975, σ. 1.

      (2)  ΕΕ C 228 της 31.7.2012, σ. 3.


title: Απόφαση του Συμβουλίου, της 12ης Φεβρουαρίου 2007 , για τη θέσπιση, κατά την περίοδο 2007 έως 2013, του ειδικού προγράμματος Πρόληψη και καταπολέμηση της εγκληματικότητας , ως μέρος του γενικού προγράμματος Ασφάλεια και προστασία των ελευθεριών

text:
               24.2.2007

               EL

               Επίσημη Εφημερίδα της Ευρωπαϊκής Ένωσης

               L 58/7

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Φεβρουαρίου 2007
   για τη θέσπιση, κατά την περίοδο 2007 έως 2013, του ειδικού προγράμματος «Πρόληψη και καταπολέμηση της εγκληματικότητας», ως μέρος του γενικού προγράμματος «Ασφάλεια και προστασία των ελευθεριών»
   (2007/125/ΔΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 30, το άρθρο 31 και το άρθρο 34 παράγραφος 2 στοιχείο γ),
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Ο στόχος της Ένωσης να παρέχει στους πολίτες υψηλό επίπεδο προστασίας σε ένα χώρο ελευθερίας, ασφάλειας και δικαιοσύνης επιτυγχάνεται μέσω της πρόληψης και της καταπολέμησης της εγκληματικότητας, οργανωμένης ή μη, σύμφωνα με το άρθρο 2 τέταρτη περίπτωση και το άρθρο 29 της συνθήκης για την Ευρωπαϊκή Ένωση.

               (2)

               Για την προστασία της ελευθερίας και της ασφάλειας των πολιτών καθώς και της κοινωνίας έναντι εγκληματικών δραστηριοτήτων, η Ένωση θα πρέπει να λαμβάνει τα αναγκαία μέτρα για την πρόληψη, την ανίχνευση, τη διερεύνηση και τη δίωξη, με αποτελεσματικό και αποδοτικό τρόπο, της εγκληματικότητας σε όλες τις μορφές της, και ιδίως σε υποθέσεις με διασυνοριακό χαρακτήρα.

               (3)

               Βασιζόμενο στα συμπεράσματα του Ευρωπαϊκού Συμβουλίου του Τάμπερε του Οκτωβρίου 1999, το Ευρωπαϊκό Συμβούλιο επιβεβαίωσε την προτεραιότητα της ανάπτυξης του χώρου ελευθερίας, ασφάλειας και δικαιοσύνης –και ιδίως της προστασίας των πολιτών έναντι ποικίλων εγκληματικών δραστηριοτήτων με την πρόληψη και την καταπολέμηση της εγκληματικότητας– μέσω του προγράμματος της Χάγης του Νοεμβρίου του 2004 (2), των δηλώσεων για την τρομοκρατία του Σεπτεμβρίου του 2001 και του Μαρτίου του 2004, καθώς και της ευρωπαϊκής στρατηγικής στον τομέα της καταπολέμησης των ναρκωτικών του Δεκεμβρίου 2004.

               (4)

               Με την απόφαση 2001/427/ΔΕΥ του Συμβουλίου (3) της 28ης Μαΐου 2001, συστάθηκε ευρωπαϊκό δίκτυο πρόληψης του εγκλήματος, προκειμένου να παρέχεται εμπειρογνωμοσύνη για την ανάπτυξη διάφορων πτυχών της πρόληψης του εγκλήματος σε επίπεδο Ευρωπαϊκής Ένωσης και τη στήριξη δραστηριοτήτων πρόληψης του εγκλήματος, σε τοπικό και εθνικό επίπεδο.

               (5)

               Το πρόγραμμα-πλαίσιο που θεσπίσθηκε με την απόφαση 2002/630/ΔΕΥ του Συμβουλίου, της 22ας Ιουλίου 2002, σχετικά με την αστυνομική και δικαστική συνεργασία σε ποινικές υποθέσεις (AGIS) (4), συνέβαλε σε μεγάλο βαθμό στην ενίσχυση της συνεργασίας μεταξύ της αστυνομίας και άλλων υπηρεσιών επιβολής του νόμου και της δικαστικής εξουσίας στα κράτη μέλη καθώς και στη βελτίωση της αμοιβαίας κατανόησης και της αμοιβαίας εμπιστοσύνης μεταξύ των αστυνομικών, των δικαστικών, των νομικών και των διοικητικών τους συστημάτων.

               (6)

               Είναι απαραίτητο και ενδεδειγμένο να επεκταθούν οι δυνατότητες χρηματοδότησης των μέτρων για την πρόληψη και την καταπολέμηση της εγκληματικότητας, και να αναθεωρηθούν οι σχετικές ρυθμίσεις προς όφελος της αποτελεσματικότητας, της οικονομικής αποδοτικότητας και της διαφάνειας.

               (7)

               Το πρόγραμμα-πλαίσιο στοχεύει να διευκολύνει την αποτελεσματική στήριξη και προστασία των συμφερόντων των μαρτύρων εγκλημάτων. Το πρόγραμμα τονίζει επίσης τη σημασία της προστασίας των θυμάτων εγκλημάτων. Προκειμένου να τονισθεί η προτεραιότητα στη στήριξη των θυμάτων στο ειδικό πρόγραμμα «Ποινική δικαιοσύνη», δίδεται έμφαση στην κοινωνική και νομική αρωγή των θυμάτων.

               (8)

               Οι δράσεις της Επιτροπής και τα διακρατικά σχέδια παραμένουν σημαντικά για την επίτευξη στενότερης και καλύτερης συνεργασίας και συντονισμού μεταξύ των κρατών μελών. Επιπλέον, είναι χρήσιμο και ενδεδειγμένο να στηριχθούν σχέδια εντός των κρατών μελών στο βαθμό που μπορούν να προσφέρουν πολύτιμη εμπειρία και τεχνογνωσία για περαιτέρω δράσεις σε επίπεδο Ένωσης.

               (9)

               Δεδομένου ότι η εγκληματικότητα διασχίζει τα σύνορα, ενδείκνυται να επιτραπεί σε τρίτες χώρες και σε διεθνείς οργανώσεις να συμμετέχουν σε διακρατικά σχέδια.

               (10)

               Χρειάζεται να διασφαλισθεί η συμπληρωματικότητα με άλλα ενωσιακά και κοινοτικά προγράμματα, όπως το έβδομο πρόγραμμα-πλαίσιο για δραστηριότητες έρευνας και τεχνολογικής ανάπτυξης και επίδειξης, το Ταμείο Αλληλεγγύης της Ευρωπαϊκής Ένωσης, το Χρηματοδοτικό Μέσο Πολιτικής Προστασίας και τα Διαρθρωτικά Ταμεία.

               (11)

               Δεδομένου ότι οι στόχοι της παρούσας απόφασης, ιδιαίτερα η πρόληψη και η καταπολέμηση του οργανωμένου και διασυνοριακού εγκλήματος, δεν μπορούν να επιτευχθούν επαρκώς από τα κράτη μέλη και, μπορούν, κατά συνέπεια, λόγω των διαστάσεων ή των αποτελεσμάτων του προγράμματος, να επιτευχθούν καλύτερα σε επίπεδο Ευρωπαϊκής Ένωσης, το Συμβούλιο μπορεί να θεσπίσει μέτρα σύμφωνα με την αρχή της επικουρικότητας, όπως ορίζεται στο άρθρο 5 της συνθήκης για την ίδρυση της Ευρωπαϊκής Κοινότητας, και η οποία καθίσταται εφαρμοστέα στην Ένωση με το άρθρο 2 της συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως διατυπώνεται στο άρθρο 5 της συνθήκης για την ίδρυση της Ευρωπαϊκής Κοινότητας, η παρούσα απόφαση δεν υπερβαίνει τα αναγκαία όρια για την επίτευξη των στόχων αυτών.

               (12)

               Σύμφωνα με το άρθρο 41 παράγραφος 3 της συνθήκης για την Ευρωπαϊκή Ένωση, οι επιχειρησιακές δαπάνες θα πρέπει να χρηματοδοτηθούν από τον γενικό προϋπολογισμό της Ευρωπαϊκής Ένωσης, δυνάμει του τίτλου VI.

               (13)

               Οι δαπάνες του προγράμματος θα πρέπει να τηρούν το ανώτατο όριο που προβλέπεται στον τομέα 3 του δημοσιονομικού πλαισίου. Είναι απαραίτητο να προβλεφθεί ευελιξία στον ορισμό του προγράμματος, ώστε να μπορεί, ενδεχομένως, να προσαρμόζεται στις προβλεπόμενες δράσεις προκειμένου να ανταποκριθεί στην εξέλιξη των αναγκών κατά τη διάρκεια της περιόδου 2007-2013. Κατά συνέπεια, η απόφαση θα πρέπει να περιορισθεί να δώσει ένα γενικό ορισμό των προβλεπόμενων δράσεων και των αντίστοιχων διοικητικών και δημοσιονομικών τους ρυθμίσεων.

               (14)

               Τα μέτρα που απαιτούνται για την εφαρμογή της παρούσας απόφασης θα πρέπει να θεσπισθούν σύμφωνα με τις διαδικασίες που καθορίζονται σ’ αυτήν, με τη συνδρομή επιτροπής.

               (15)

               Κατάλληλα μέτρα θα πρέπει επίσης να ληφθούν για την πρόληψη παρατυπιών και απάτης και θα πρέπει να διεξαχθούν οι δέουσες ενέργειες για την ανάκτηση των απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων σύμφωνα με τον κανονισμό (EΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Κοινοτήτων (5), τον κανονισμό (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή (6) και τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (7).

               (16)

               Ο κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (8) και ο κανονισμός (ΕΚ, Ευρατόμ) αριθ. 2342/2002 της Επιτροπής (9) της 23ης Δεκεμβρίου 2002 για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002, οι οποίοι διασφαλίζουν τα οικονομικά συμφέροντα της Κοινότητας, εφαρμόζονται, λαμβάνοντας υπόψη τις αρχές της απλοποίησης και της συνοχής στην επιλογή των δημοσιονομικών μέσων, τον περιορισμό του αριθμού των περιπτώσεων για τις οποίες η Επιτροπή διατηρεί άμεση ευθύνη εφαρμογής και διαχείρισης, καθώς και την απαιτούμενη αναλογικότητα μεταξύ του ποσού των πόρων και του διοικητικού φόρτου που συνδέεται με τη χρησιμοποίησή τους.

               (17)

               Είναι ενδεδειγμένο να αντικατασταθεί η απόφαση 2002/630/ΔΕΥ, από την 1η Ιανουαρίου 2007, από την παρούσα απόφαση και από την απόφαση για τη θέσπιση του ειδικού προγράμματος «Ποινική δικαιοσύνη».

               (18)

               Προκειμένου να εξασφαλισθεί η αποτελεσματική και έγκαιρη εφαρμογή του προγράμματος, η παρούσα απόφαση θα πρέπει να εφαρμοσθεί από την 1η Ιανουαρίου 2007,

         ΑΠΟΦΑΣΙΖΕΙ:
   Άρθρο 1
   Αντικείμενο
   1.   Η παρούσα απόφαση θεσπίζει το ειδικό πρόγραμμα «Πρόληψη και καταπολέμηση της εγκληματικότητας», στο εξής καλούμενο «πρόγραμμα», ως μέρος του γενικού προγράμματος «Ασφάλεια και προστασία των ελευθεριών», ώστε να συμβάλει στην ενίσχυση του χώρου ελευθερίας, ασφάλειας και δικαιοσύνης.
   2.   Το πρόγραμμα καλύπτει την περίοδο από την 1η Ιανουαρίου 2007 έως τις 31 Δεκεμβρίου 2013.
   Άρθρο 2
   Γενικοί στόχοι
   1.   Το πρόγραμμα συμβάλλει στην υψηλού επιπέδου ασφάλεια των πολιτών, με την πρόληψη και την καταπολέμηση της εγκληματικότητας, οργανωμένης ή μη, ιδίως της τρομοκρατίας, της εμπορίας ανθρώπων και των εγκλημάτων κατά παιδιών, της παράνομης διακίνησης ναρκωτικών και όπλων, της διαφθοράς και της απάτης.
   2.   Με την επιφύλαξη των στόχων και των εξουσιών της Ευρωπαϊκής Κοινότητας, οι γενικοί στόχοι του προγράμματος συμβάλλουν στην ανάπτυξη των πολιτικών της Ένωσης και της Κοινότητας.
   Άρθρο 3
   Θέματα και ειδικοί στόχοι
   1.   Το πρόγραμμα περιλαμβάνει τέσσερα θέματα:

               α)

               την πρόληψη της εγκληματικότητας και την εγκληματολογία·

               β)

               την επιβολή της εφαρμογής του νόμου·

               γ)

               την προστασία και τη στήριξη μαρτύρων·

               δ)

               την προστασία θυμάτων.

         2.   Στο πλαίσιο των γενικών στόχων, το πρόγραμμα συμβάλλει στην επίτευξη των ακόλουθων ειδικών στόχων:

               α)

               ενίσχυση, προώθηση και ανάπτυξη των απαραίτητων οριζόντιων μεθόδων και εργαλείων για μια στρατηγική πρόληψης και καταπολέμησης της εγκληματικότητας, και τη διαφύλαξη της ασφάλειας και της δημόσιας τάξης, όπως οι εργασίες στο πλαίσιο του Ευρωπαϊκού Δικτύου Πρόληψης του Εγκλήματος, οι συμπράξεις δημόσιου και ιδιωτικού τομέα, οι βέλτιστες πρακτικές στον τομέα της πρόληψης της εγκληματικότητας, τα συγκρίσιμα στατιστικά δεδομένα, η εφαρμοσμένη εγκληματολογία και μια ενισχυμένη προσέγγιση έναντι των νέων σε ηλικία δραστών·

               β)

               προώθηση και ανάπτυξη του συντονισμού, της συνεργασίας και της αμοιβαίας κατανόησης μεταξύ των υπηρεσιών επιβολής του νόμου, άλλων εθνικών αρχών και των αρμόδιων φορέων της Ένωσης όσον αφορά προτεραιότητες που εντοπίζονται από το Συμβούλιο, ιδίως όπως καθορίζονται κατά την, εκ μέρους της Ευρωπόλ, αξιολόγηση απειλών όσον αφορά το οργανωμένο έγκλημα·

               γ)

               προώθηση και ανάπτυξη βέλτιστων πρακτικών στον τομέα της προστασίας και στήριξης μαρτύρων, και

               δ)

               προώθηση και ανάπτυξη βέλτιστων πρακτικών στον τομέα της προστασίας θυμάτων εγκλήματος.

         3.   Το πρόγραμμα δεν περιλαμβάνει τη δικαστική συνεργασία. Ωστόσο, μπορεί να καλύπτει δράσεις που στοχεύουν στην ενθάρρυνση της συνεργασίας μεταξύ των δικαστικών αρχών και των υπηρεσιών επιβολής του νόμου.
   Άρθρο 4
   Eπιλέξιμες δράσεις
   1.   Για την επίτευξη των γενικών και ειδικών στόχων που προβλέπονται στα άρθρα 2 και 3, το πρόγραμμα παρέχει, υπό τους όρους που εκτίθενται στο ετήσιο πρόγραμμα εργασιών, χρηματοδοτική στήριξη στα ακόλουθα είδη δράσης:

               α)

               σχέδια ευρωπαϊκής διάστασης των οποίων την πρωτοβουλία και τη διαχείριση έχει η Επιτροπή·

               β)

               διακρατικά σχέδια, στα οποία πρέπει να συμμετέχουν εταίροι από δύο τουλάχιστον κράτη μέλη, ή από ένα τουλάχιστον κράτος μέλος και από μια άλλη χώρα που μπορεί να είναι είτε προσχωρούσα είτε υποψήφια χώρα·

               γ)

               εθνικά σχέδια εντός των κρατών μελών, τα οποία:

                           i)

                           προετοιμάζουν διακρατικά σχέδια ή/και δράσεις της Ένωσης («εκκινητικά μέτρα»),

                           ii)

                           συμπληρώνουν διακρατικά σχέδια ή/και σχέδια της Ένωσης («συμπληρωματικά μέτρα»),

                           ii)

                           συμβάλλουν στην ανάπτυξη καινοτόμων μεθόδων ή/και τεχνολογιών που δύνανται να μεταφερθούν σε δράσεις σε επίπεδο Ένωσης, ή αναπτύσσουν τέτοιου είδους μεθόδους ή τεχνολογίες ώστε να τις μεταφέρουν σε άλλα κράτη μέλη ή/και άλλη χώρα που μπορεί να είναι είτε προσχωρούσα είτε υποψήφια χώρα·

               δ)

               επιδοτήσεις λειτουργίας που χορηγούνται σε μη κυβερνητικούς οργανισμούς, οι οποίοι επιδιώκουν, χωρίς κερδοσκοπικό σκοπό, την επίτευξη των στόχων του προγράμματος σε ευρωπαϊκή διάσταση.

         2.   Χρηματοδοτική στήριξη μπορεί να χορηγείται ιδίως στα ακόλουθα:

               α)

               δράσεις για τη βελτίωση της επιχειρησιακής συνεργασίας και συντονισμού (ενίσχυση δικτύων, αμοιβαία εμπιστοσύνη και κατανόηση, ανταλλαγή και διάδοση πληροφοριών, εμπειριών και βέλτιστων πρακτικών)·

               β)

               δραστηριότητες ανάλυσης, παρακολούθησης και αξιολόγησης·

               γ)

               ανάπτυξη και μεταφορά τεχνολογίας και μεθοδολογίας·

               δ)

               κατάρτιση, ανταλλαγές προσωπικού και εμπειρογνωμόνων, και

               ε)

               δραστηριότητες ευαισθητοποίησης και διάδοσης.

         Άρθρο 5
   Πρόσβαση στο πρόγραμμα
   1.   Το πρόγραμμα απευθύνεται στις υπηρεσίες επιβολής του νόμου και σε άλλους δημόσιους ή/και ιδιωτικούς φορείς, παράγοντες και οργανισμούς, συμπεριλαμβανομένων των τοπικών, των περιφερειακών και των εθνικών αρχών, των κοινωνικών εταίρων, των πανεπιστημίων, των στατιστικών υπηρεσιών, των μη κυβερνητικών οργανώσεων, των συμπράξεων δημόσιου και ιδιωτικού τομέα καθώς και των αρμόδιων διεθνών φορέων.
   2.   Η πρόσβαση στο πρόγραμμα είναι ανοικτή σε φορείς και οργανισμούς με νομική προσωπικότητα που είναι εγκατεστημένοι στα κράτη μέλη. Οι κερδοσκοπικοί φορείς και οργανισμοί έχουν πρόσβαση σε επιδοτήσεις μόνον σε συνδυασμό με μη κερδοσκοπικούς ή κρατικούς οργανισμούς.
   3.   Όσον αφορά τα διακρατικά σχέδια, τρίτες χώρες και διεθνείς οργανισμοί μπορούν να συμμετέχουν ως εταίροι, αλλά δεν επιτρέπεται να υποβάλλουν σχέδια.
   Άρθρο 6
   Τύποι παρέμβασης
   1.   Η χρηματοδοτική στήριξη της Ένωσης μπορεί να λαμβάνει τις ακόλουθες νομικές μορφές:

               α)

               επιδοτήσεις·

               β)

               δημόσιες συμβάσεις προμηθειών.

         2.   Οι επιδοτήσεις της Ένωσης χορηγούνται κατόπιν προσκλήσεως υποβολής προτάσεων, εκτός από δεόντως αιτιολογημένες εξαιρετικά επείγουσες περιπτώσεις, ή όταν τα χαρακτηριστικά του δικαιούχου δεν αφήνουν περιθώριο επιλογής για μια δεδομένη δράση, και λαμβάνουν τη μορφή επιδοτήσεων λειτουργίας και επιδοτήσεων δράσεων.
   Το ετήσιο πρόγραμμα εργασίας διευκρινίζει το ελάχιστο ποσοστό ετήσιων δαπανών που θα χορηγείται για επιδοτήσεις. Το ελάχιστο ποσοστό ανέρχεται τουλάχιστον σε 65 %.
   Το μέγιστο ποσοστό συγχρηματοδότησης του κόστους των σχεδίων διευκρινίζεται στο ετήσιο πρόγραμμα εργασίας.
   3.   Προβλέπονται δαπάνες για συνοδευτικά μέτρα, μέσω δημοσίων συμβάσεων προμηθειών, όπου οι κοινοτικοί πόροι καλύπτουν την αγορά υπηρεσιών και αγαθών. Καλύπτονται, μεταξύ άλλων, οι δαπάνες ενημέρωσης και επικοινωνίας, προετοιμασίας, εφαρμογής, παρακολούθησης, ελέγχου και αξιολόγησης των σχεδίων, των πολιτικών, των προγραμμάτων και της νομοθεσίας.
   Άρθρο 7
   Μέτρα εφαρμογής
   1.   Η Επιτροπή εφαρμόζει την ενωσιακή χρηματοδοτική στήριξη σύμφωνα με τον κανονισμό (ΕΚ, Ευρατόμ) αριθ. 1605/2002, εφεξής καλούμενο «δημοσιονομικό κανονισμό».
   2.   Για την εφαρμογή του προγράμματος, η Επιτροπή θεσπίζει, εντός των ορίων των γενικών στόχων που καθορίζονται στο άρθρο 2, ετήσιο πρόγραμμα εργασίας, μέχρι το τέλος Σεπτεμβρίου, το οποίο διευκρινίζει τους ειδικούς στόχους και τις θεματικές του προτεραιότητες και περιλαμβάνει περιγραφή των συνοδευτικών μέτρων, τα οποία προβλέπονται στο άρθρο 6 παράγραφος 3, καθώς και, εν ανάγκη, κατάλογο άλλων δράσεων.
   Το ετήσιο πρόγραμμα εργασίας για το 2007 θεσπίζεται τρεις μήνες μετά την έναρξη παραγωγής αποτελεσμάτων της παρούσας απόφασης.
   3.   Το ετήσιο πρόγραμμα εργασίας θεσπίζεται σύμφωνα με τη διαδικασία διαχειριστικής επιτροπής του άρθρου 10.
   4.   Οι διαδικασίες αξιολόγησης και χορήγησης επιδοτήσεων σε δράσεις λαμβάνουν υπόψη, μεταξύ άλλων, τα ακόλουθα κριτήρια:

               α)

               τη συμβατότητα προς το ετήσιο πρόγραμμα εργασίας, τους γενικούς στόχους που καθορίζονται στο άρθρο 2 και τα μέτρα που λαμβάνονται στους διάφορους τομείς, όπως καθορίζονται στα άρθρα 3 και 4·

               β)

               την ποιότητα της προτεινόμενης δράσης όσον αφορά τη μελέτη, την οργάνωση, την παρουσίαση και τα αναμενόμενα αποτελέσματά της και τη διάδοσή τους·

               γ)

               το αιτούμενο ποσό χρηματοδοτικής στήριξης της Ένωσης και την καταλληλότητά του σε σχέση με τα αναμενόμενα αποτελέσματα·

               δ)

               τον αντίκτυπο των αναμενόμενων αποτελεσμάτων στους γενικούς στόχους που καθορίζονται στο άρθρο 2 καθώς και στα μέτρα που λαμβάνονται στους διάφορους τομείς, όπως καθορίζονται στα άρθρα 3 και 4.

         5.   Οι αιτήσεις επιδοτήσεων λειτουργίας, που αναφέρονται στο άρθρο 4 παράγραφος 1 στοιχείο δ), αξιολογούνται, μεταξύ άλλων, βάσει των ακόλουθων κριτηρίων:

               α)

               τη συνοχή με τους στόχους του προγράμματος·

               β)

               την ποιότητα των προγραμματιζόμενων δραστηριοτήτων·

               γ)

               το ενδεχόμενο πολλαπλασιαστικό αποτέλεσμα των δραστηριοτήτων ως προς το κοινό·

               δ)

               τη γεωγραφική επίπτωση των πραγματοποιούμενων δραστηριοτήτων·

               ε)

               τη σχέση κόστους/οφέλους της προτεινόμενης δραστηριότητας.

         6.   Οι αποφάσεις για τις δράσεις που υποβάλλονται δυνάμει του άρθρου 4 παράγραφος 1 στοιχείο α) λαμβάνονται από την Επιτροπή σύμφωνα με τη διαδικασία της διαχειριστικής επιτροπής του άρθρου 10. Οι αποφάσεις για τις δράσεις που υποβάλλονται δυνάμει του άρθρου 4 παράγραφος 1 στοιχεία β) έως δ), λαμβάνονται από την Επιτροπή σύμφωνα με τη διαδικασία της συμβουλευτικής επιτροπής του άρθρου 9.
   Οι αποφάσεις σχετικά με αιτήσεις για χορήγηση επιδοτήσεων που αφορούν κερδοσκοπικούς φορείς ή οργανισμούς λαμβάνονται από την Επιτροπή σύμφωνα με τη διαδικασία της διαχειριστικής επιτροπής του άρθρου 10.
   Άρθρο 8
   Επιτροπή
   1.   Η Επιτροπή επικουρείται από επιτροπή, η οποία απαρτίζεται από αντιπροσώπους των κρατών μελών και προεδρεύεται από τον εκπρόσωπο της Επιτροπής, στο εξής καλούμενη «επιτροπή».
   2.   Η επιτροπή θεσπίζει τον εσωτερικό της κανονισμό.
   3.   Η Επιτροπή μπορεί να καλεί αντιπροσώπους από τις αιτούσες χώρες σε ενημερωτικές συσκέψεις μετά τις συνεδριάσεις της επιτροπής.
   Άρθρο 9
   Διαδικασία συμβουλευτικής επιτροπής
   1.   Όταν γίνεται παραπομπή στο παρόν άρθρο, ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου εντός προθεσμίας την οποία μπορεί να καθορίζει ο πρόεδρος ανάλογα με το επείγον του θέματος και, εάν χρειασθεί, προβαίνει σε ψηφοφορία.
   2.   Η γνώμη της επιτροπής καταχωρίζεται στα πρακτικά· κάθε κράτος μέλος δικαιούται να ζητήσει την καταχώριση της θέσης του στα πρακτικά.
   3.   Η Επιτροπή λαμβάνει στο μέγιστο δυνατό βαθμό υπόψη της τη γνώμη που διατύπωσε η επιτροπή. Η Επιτροπή ενημερώνει την επιτροπή για τον τρόπο με τον οποίο έλαβε υπόψη της τη γνώμη αυτήν.
   Άρθρο 10
   Διαδικασία διαχειριστικής επιτροπής
   1.   Όταν γίνεται παραπομπή στο παρόν άρθρο, ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της επί του σχεδίου εντός προθεσμίας που μπορεί να καθορίζει ο πρόεδρος ανάλογα με το επείγον του θέματος. Στην περίπτωση αποφάσεων που καλείται να λάβει το Συμβούλιο προτάσει της Επιτροπής, η γνώμη εκδίδεται με την πλειοψηφία που προβλέπεται στο άρθρο 205 παράγραφος 2 της συνθήκης για την ίδρυση της Ευρωπαϊκής Κοινότητας. Κατά τη ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.
   2.   Η Επιτροπή θεσπίζει μέτρα τα οποία έχουν άμεση εφαρμογή. Ωστόσο, εάν τα μέτρα δεν είναι σύμφωνα με τη γνώμη της επιτροπής, ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναστέλλει την εφαρμογή των μέτρων που έχει αποφασίσει για περίοδο τριών μηνών από την ημερομηνία της ανακοίνωσης.
   3.   Το Συμβούλιο μπορεί να αποφασίσει άλλως με ειδική πλειοψηφία εντός της προθεσμίας που ορίζεται στην παράγραφο 2.
   Άρθρο 11
   Συμπληρωματικότητα
   1.   Επιδιώκονται συνέργειες, συνοχή και συμπληρωματικότητα με άλλα μέσα της Ένωσης και της Κοινότητας, μεταξύ άλλων με το ειδικό πρόγραμμα «Πρόληψη, ετοιμότητα και διαχείριση των συνεπειών της τρομοκρατίας και άλλων κινδύνων που συνδέονται με την ασφάλεια» και «Ποινική δικαιοσύνη», καθώς και με το πρόγραμμα-πλαίσιο για δραστηριότητες έρευνας, τεχνολογικής ανάπτυξης και επίδειξης, το Ταμείο Αλληλεγγύης της Ευρωπαϊκής Ένωσης και το Χρηματοδοτικό Μέσο Πολιτικής Προστασίας.
   2.   Το πρόγραμμα μπορεί να μοιράζεται πόρους με άλλα μέσα της Κοινότητας και της Ένωσης, ιδίως με το πρόγραμμα «Πρόληψη, ετοιμότητα και διαχείριση των συνεπειών της τρομοκρατίας και άλλων κινδύνων που συνδέονται με την ασφάλεια», για την εφαρμογή δράσεων που ανταποκρίνονται στους στόχους τόσο του προγράμματος όσο και άλλου ή άλλων μέσων της Κοινότητας/Ένωσης.
   3.   Οι πράξεις που χρηματοδοτούνται δυνάμει της παρούσας απόφασης δεν λαμβάνουν χρηματοδοτική στήριξη για τον ίδιο σκοπό από άλλα χρηματοδοτικά μέσα της Ένωσης/Κοινότητας. Εξασφαλίζεται ότι οι δικαιούχοι του προγράμματος υποβάλλουν στην Επιτροπή πληροφορίες σχετικά με οποιαδήποτε χρηματοδότηση έλαβαν από τον γενικό προϋπολογισμό της Ευρωπαϊκής Ένωσης και από άλλες πηγές, καθώς και σχετικά με εκκρεμούσες αιτήσεις χρηματοδότησης.
   Άρθρο 12
   Δημοσιονομικοί πόροι
   Οι δημοσιονομικοί πόροι που χορηγούνται στις δράσεις οι οποίες προβλέπονται στο πρόγραμμα εγγράφονται στις ετήσιες πιστώσεις του γενικού προϋπολογισμού της Ευρωπαϊκής Ένωσης. Οι διαθέσιμες ετήσιες πιστώσεις εγκρίνονται από τη δημοσιονομική αρχή εντός των ορίων του δημοσιονομικού πλαισίου.
   Άρθρο 13
   Παρακολούθηση
   1.   Η Επιτροπή μεριμνά ώστε, για κάθε δράση που χρηματοδοτείται από το πρόγραμμα, ο δικαιούχος να υποβάλλει τεχνικές και οικονομικές εκθέσεις σχετικά με την πρόοδο των εργασιών καθώς και τελική έκθεση εντός τριών μηνών από την περάτωση της δράσης. Η Επιτροπή καθορίζει τη μορφή και τη δομή των εκθέσεων.
   2.   Η Επιτροπή μεριμνά ώστε οι συμβάσεις και οι συμφωνίες που απορρέουν από την εφαρμογή του προγράμματος να προβλέπουν ιδίως εποπτεία και δημοσιονομικό έλεγχο από την Επιτροπή (ή από οποιοδήποτε εξουσιοδοτημένο αντιπρόσωπό της), εφόσον είναι απαραίτητο με επιτόπιους ελέγχους, συμπεριλαμβανομένων των δειγματοληπτικών ελέγχων, και με λογιστικούς ελέγχους του Ελεγκτικού Συνεδρίου.
   3.   Η Επιτροπή μεριμνά ώστε, κατά τη διάρκεια των πέντε ετών που ακολουθούν την τελευταία πληρωμή για μια δράση, ο δικαιούχος της χρηματοδοτικής στήριξης να τηρεί στη διάθεση της Επιτροπής όλα τα δικαιολογητικά για τις δαπάνες που σχετίζονται με τη δράση.
   4.   Με βάση τα αποτελέσματα των εκθέσεων και των επιτόπιων ελέγχων που αναφέρονται στις παραγράφους 1 και 2, η Επιτροπή μεριμνά, εάν τούτο είναι αναγκαίο, για την προσαρμογή της κλίμακας ή των προϋποθέσεων χορήγησης της χρηματοδοτικής στήριξης που είχε εγκριθεί αρχικά καθώς και του χρονοδιαγράμματος των πληρωμών.
   5.   Η Επιτροπή μεριμνά ώστε να διεξάγεται κάθε άλλη αναγκαία ενέργεια για να εξακριβώνεται ότι οι χρηματοδοτούμενες δράσεις εκτελούνται σωστά και σύμφωνα με τις διατάξεις της παρούσας απόφασης και του δημοσιονομικού κανονισμού.
   Άρθρο 14
   Προστασία των οικονομικών συμφερόντων της Κοινότητας
   1.   Η Επιτροπή μεριμνά ώστε, κατά την εφαρμογή των δράσεων που χρηματοδοτούνται δυνάμει της παρούσας απόφασης, να προστατεύονται τα οικονομικά συμφέροντα της Κοινότητας με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και με την ανάκτηση των αδικαιολογήτως καταβληθέντων ποσών και, σε περίπτωση που διαπιστώνονται παρατυπίες, με αποτελεσματικές, αναλογικές και αποτρεπτικές κυρώσεις, σύμφωνα με τους κανονισμούς (ΕΚ, Ευρατόμ) αριθ. 2988/95, (Ευρατόμ, ΕΚ) αριθ. 2185/96 και (ΕΚ) αριθ. 1073/1999.
   2.   Για τις δράσεις της Ένωσης που χρηματοδοτούνται δυνάμει της παρούσας απόφασης, οι κανονισμοί (ΕΚ, Ευρατόμ) αριθ. 2988/95 και (ΕΚ, Ευρατόμ) αριθ. 2185/96 εφαρμόζονται για οποιαδήποτε παράβαση διάταξης του κοινοτικού δικαίου, συμπεριλαμβανομένης της αθέτησης συμβατικής υποχρέωσης αναληφθείσας βάσει του προγράμματος, η οποία προκύπτει από πράξη ή παράλειψη οικονομικού φορέα και η οποία ζημιώνει ή ενδέχεται να ζημιώσει, λόγω αδικαιολόγητης δαπάνης, τον γενικό προϋπολογισμό της Ευρωπαϊκής Ένωσης ή προϋπολογισμούς που διαχειρίζεται αυτή.
   3.   Η Επιτροπή μεριμνά ώστε το ποσό της χρηματοδοτικής στήριξης που έχει χορηγηθεί για δράση να μειώνεται, να αναστέλλεται ή να ανακτάται, αν διαπιστώσει παρατυπίες, συμπεριλαμβανομένης της μη τήρησης των διατάξεων της παρούσας απόφασης ή της επί μέρους απόφασης ή της σύμβασης ή της συμφωνίας για τη χορήγηση της εν λόγω χρηματοδοτικής στήριξης, ή εάν αποκαλυφθεί ότι, χωρίς να έχει ζητηθεί προηγουμένως η έγκριση της Επιτροπής, η δράση έχει υποστεί μεταβολή αντιβαίνουσα προς τη φύση ή τους όρους εκτέλεσης του σχεδίου.
   4.   Εάν δεν έχουν τηρηθεί οι προθεσμίες ή εάν η πρόοδος στην εκτέλεση της δράσης δικαιολογεί μέρος μόνον της χορηγηθείσας χρηματοδοτικής στήριξης, η Επιτροπή μεριμνά ώστε να ζητηθεί από τον δικαιούχο να υποβάλει τις παρατηρήσεις του εντός συγκεκριμένης χρονικής περιόδου. Εάν ο δικαιούχος δεν δώσει ικανοποιητική απάντηση, η Επιτροπή μεριμνά ώστε να μπορεί να ακυρωθεί το υπόλοιπο της χρηματοδοτικής στήριξης και να απαιτηθεί η επιστροφή των καταβληθέντων ποσών.
   5.   Η Επιτροπή μεριμνά ώστε να της επιστρέφεται κάθε αδικαιολόγητη πληρωμή. Τα ποσά που δεν επιστρέφονται εγκαίρως επιβαρύνονται με τόκους σύμφωνα με τους όρους που καθορίζονται στον δημοσιονομικό κανονισμό.
   Άρθρο 15
   Αξιολόγηση
   1.   Το πρόγραμμα παρακολουθείται τακτικά ούτως ώστε να ελέγχεται η υλοποίηση των δραστηριοτήτων που διενεργούνται δυνάμει αυτού.
   2.   Η Επιτροπή εξασφαλίζει τακτική, ανεξάρτητη και εξωτερική αξιολόγηση του προγράμματος.
   3.   Η Επιτροπή υποβάλλει στο Ευρωπαϊκό Κοινοβούλιο και το Συμβούλιο:

               α)

               ετήσια παρουσίαση της εφαρμογής του προγράμματος·

               β)

               ενδιάμεση έκθεση αξιολόγησης σχετικά με τα επιτευχθέντα αποτελέσματα και τις ποσοτικές και ποιοτικές πλευρές της εφαρμογής του προγράμματος, το αργότερο έως τις 31 Μαρτίου 2010·

               γ)

               ανακοίνωση σχετικά με τη συνέχιση του προγράμματος, το αργότερο έως τις 31 Δεκεμβρίου 2010·

               δ)

               έκθεση εκ των υστέρων αξιολόγησης, το αργότερο έως τις 31 Μαρτίου 2015.

         Άρθρο 16
   Δημοσίευση σχεδίων
   Η Επιτροπή δημοσιεύει ετησίως τον κατάλογο των δράσεων που χρηματοδοτούνται στο πλαίσιο του προγράμματος με σύντομη περιγραφή κάθε σχεδίου.
   Άρθρο 17
   Μεταβατικές διατάξεις
   1.   Η παρούσα απόφαση αντικαθιστά, από την 1η Ιανουαρίου 2007, τις αντίστοιχες διατάξεις της απόφασης 2002/630/ΔΕΥ.
   2.   Οι δράσεις που άρχισαν πριν από τις 31 Δεκεμβρίου 2006 σύμφωνα με την απόφαση 2002/630/ΔΕΥ εξακολουθούν να διέπονται από την εν λόγω απόφαση, μέχρι την ολοκλήρωσή τους.
   Άρθρο 18
   Παραγωγή αποτελεσμάτων και εφαρμογή
   Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2007.

      Βρυξέλλες, 12 Φεβρουαρίου 2007.

            Για το Συμβούλιο

            Ο Πρόεδρος

         F.-W. STEINMEIER

      (1)  Γνώμη που διατυπώθηκε στις 14 Δεκεμβρίου 2006 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ C 53 της 3.3.2005, σ. 1.

      (3)  ΕΕ L 153 της 8.6.2001, σ. 1.

      (4)  ΕΕ L 203 της 1.8.2002, σ. 5.

      (5)  ΕΕ L 312 της 23.12.1995, σ. 1.

      (6)  ΕΕ L 292 της 15.11.1996, σ. 2.

      (7)  ΕΕ L 136 της 31.5.1999, σ. 1.

      (8)  ΕΕ L 248 της 16.9.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1995/2006 (ΕΕ L 390 της 30.12.2006, σ. 1).

      (9)  ΕΕ L 357 της 31.12.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1248/2006 της Επιτροπής (ΕΕ L 227 της 19.8.2006, σ. 3).


Διοικητική Επιτροπή των Ευρωπαϊκών Κοινοτήτων για την κοινωνική ασφάλεια των διακινούμενων εργαζομένων : # 80/1011/ΕΟΚ, Απόφαση αριθ. 112, της 28ης Φεβρουαρίου 1980, περί των εντύπων που απαιτούνται για την εφαρμογή των Κανονισμών ( ΕΟΚ ) αριθ. 1408/71 και ( ΕΟΚ ) αριθ. 574/72 του Συμβουλίου ( Ε 001, Ε 101-127, Ε 201-215, Ε 301-303, Ε 401- 411 )


title: Απόφαση (ΕΕ) 2016/1741 του Συμβουλίου, της 20ής Σεπτεμβρίου 2016, για τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Παλάου σχετικά με την απαλλαγή από την υποχρέωση θεώρησης για βραχεία διαμονή

text:
               30.9.2016

               EL

               Επίσημη Εφημερίδα της Ευρωπαϊκής Ένωσης

               L 264/21

         ΑΠΌΦΑΣΗ (ΕΕ) 2016/1741 ΤΟΥ ΣΥΜΒΟΥΛΊΟΥ
   της 20ής Σεπτεμβρίου 2016
   για τη σύναψη, εξ ονόματος της Ευρωπαϊκής Ένωσης, της συμφωνίας μεταξύ της Ευρωπαϊκής Ένωσης και της Δημοκρατίας του Παλάου σχετικά με την απαλλαγή από την υποχρέωση θεώρησης για βραχεία διαμονή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ευρωπαϊκής Ένωσης συμφωνία με τη Δημοκρατία του Παλάου σχετικά με την απαλλαγή από την υποχρέωση θεώρησης για βραχεία διαμονή («η συμφωνία»).

               (2)

               Σύμφωνα με την απόφαση (ΕΕ) 2015/2377 του Συμβουλίου (2), η εν λόγω συμφωνία υπεγράφη και εφαρμόζεται προσωρινά από τις 8 Δεκεμβρίου 2015.

               (3)

               Η συμφωνία ιδρύει μεικτή επιτροπή εμπειρογνωμόνων για τη διαχείριση της συμφωνίας. Η Ένωση θα εκπροσωπείται στην επιτροπή αυτή από την Επιτροπή επικουρούμενη από αντιπροσώπους των κρατών μελών.

               (4)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες το Ηνωμένο Βασίλειο δεν συμμετέχει, σύμφωνα με την απόφαση 2000/365/ΕΚ του Συμβουλίου (3). Συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (5)

               Η παρούσα απόφαση συνιστά ανάπτυξη των διατάξεων του κεκτημένου του Σένγκεν στις οποίες η Ιρλανδία δεν συμμετέχει, σύμφωνα με την απόφαση 2002/192/ΕΚ του Συμβουλίου (4). Συνεπώς, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.

               (6)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας του Παλάου σχετικά με την απαλλαγή από την υποχρέωση θεώρησης για βραχεία διαμονή εγκρίνεται εξ ονόματος της Ένωσης.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 8 παράγραφος 1 της συμφωνίας (5).
   Άρθρο 3
   Η Επιτροπή, επικουρούμενη από αντιπροσώπους των κρατών μελών, εκπροσωπεί την Ένωση στη μεικτή επιτροπή εμπειρογνωμόνων που συγκροτείται βάσει του άρθρου 6 της συμφωνίας.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 20 Σεπτεμβρίου 2016.

            Για το Συμβούλιο

            Ο Πρόεδρος

         I. KORČOK

      (1)  Έγκριση που εδόθη στις 8 Ιουνίου 2016 (δεν έχει δημοσιευθεί ακόμη στην Επίσημη Εφημερίδα).

      (2)  Απόφαση (ΕΕ) 2015/2377 του Συμβουλίου, της 26ης Οκτωβρίου 2015, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της Δημοκρατίας του Παλάου σχετικά με την απαλλαγή από την υποχρέωση θεώρησης για βραχεία διαμονή (ΕΕ L 332 της 18.12.2015, σ. 11).

      (3)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

      (4)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (5)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.